b'\n_START_ARTICLE_\nGerrit Berckheyde\n_START_PARAGRAPH_\nGeritas Berkheid\xc4\x97 (ol. Gerrit Berckheyde, 1638 m. bir\xc5\xbeelio 6 d., Harlemas\xc2\xa0\xe2\x80\x93 1698 m. bir\xc5\xbeelio 10\xc2\xa0d., ten pat)\xc2\xa0\xe2\x88\x92 XVII a. Nyderland\xc5\xb3 urbanistini\xc5\xb3 peiza\xc5\xbe\xc5\xb3 tapytojas i\xc5\xa1 Harlemo.\n_START_SECTION_\nBiografija\n_START_PARAGRAPH_\nGeritas Berkheid\xc4\x97 gim\xc4\x97 1638 m. bir\xc5\xbeelio 6 d. meninink\xc5\xb3 \xc5\xa1eimoje Harleme. Jis mok\xc4\x97si pas vyresn\xc4\xaf brol\xc4\xaf, architekt\xc5\xabrini\xc5\xb3 vaizd\xc5\xb3 tapytoj\xc4\x85 Job Berckheyde. Kartu jie keliavo ir dirbo Vokietijoje: Kelne, Bonoje, Manheime. Heildelberge jie dirbo elektoriui palatinui Karoliui Liudvikui. Abu broliai specializavosi miest\xc5\xb3 peiza\xc5\xbeuose ir paveik\xc4\x97 vienas kit\xc4\x85. Gerito Berkheid\xc4\x97s peiza\xc5\xbeai pasi\xc5\xbeym\xc4\x97jo pla\xc4\x8diais vaizdais, skirtingai nuo Jano van der Heideno. Savo tikslumu G. Berkheid\xc4\x97s paveikslai primena P. Sanredamo paveikslus. G. Berkheid\xc4\x97 da\xc5\xbenai tap\xc4\x97 Harlemo vaizdus ir Amsterdamo rotu\xc5\xa1\xc4\x99. Yra nutap\xc4\x99s ba\xc5\xbeny\xc4\x8di\xc5\xb3 interjer\xc5\xb3 vaizd\xc5\xb3. Broliai Berkheid\xc4\x97s Harleme gyveno vienuose namuose, tikriausiai dirbo toje pa\xc4\x8dioje studijoje. 1661 \xe2\x88\x92 1681 m. G. Berkheid\xc4\x97 priklaus\xc4\x97 retorik\xc5\xb3 draugijai Harleme ir 1691 \xe2\x88\x92 1695 m. laikotarpiu u\xc5\xbe\xc4\x97m\xc4\x97 pareigas Harlemo \xc5\xa0v. Luko tapytoj\xc5\xb3 gildijoje. G. Berkheid\xc4\x97 mir\xc4\x97 1698 m. bir\xc5\xbeelio 10\xc2\xa0d. Harleme. Jo dail\xc4\x97 paveik\xc4\x97 Timotheus de Graaf, Jan ten Compe ir Isaac Ouwater k\xc5\xabryb\xc4\x85.'